***เมอร์เซนารีคิงส์*** (อังกฤษ: *Mercenary Kings*) เป็นเกมแนวชูตเอ็มอัปแบบเลื่อนด้านข้าง ที่พัฒนาและเผยแพร่โดยทรีบิวต์เกมส์ เกมดังกล่าวได้รับทุนสนับสนุนจากคิกสตาร์เตอร์ และวางจำหน่ายสำหรับไมโครซอฟท์ วินโดวส์ ในวันที่ 25 มีนาคม ค.ศ. 2014 และสำหรับเพลย์สเตชัน 4 ในวันที่ 1 เมษายน ค.ศ. 2014 เคียงข้างการอัปเดต***เมอร์เซนารีคิงส์: รีโหลดเดด*** (อังกฤษ: *Mercenary Kings: Reloaded*) ซึ่งเป็นเวอร์ชันสำหรับนินเท็นโด สวิตช์, เอกซ์บอกซ์วัน และเพลย์สเตชัน วิตา โดยได้รับการเผยแพร่ในวันที่ 6 กุมภาพันธ์ ค.ศ. 2018 ส่วนเกมเวอร์ชันลองเล่นระหว่างการพัฒนาได้วางจำหน่ายบนสตีมเมื่อวันที่ 23 กรกฎาคม ค.ศ. 2013

รูปแบบการเล่น
-------------

*เมอร์เซนารีคิงส์*เป็นเกมแนวชูตเอ็มอัป/รันแอนด์กันแบบเลื่อนด้านข้างคล้ายกับซีรีส์*เมทัลสลัก* ผู้เล่นสามารถกระโดด, หมอบ, กลิ้ง, ยิงในสี่ทิศทาง และใช้การโจมตีระยะประชิดด้านหน้าระยะสั้น เพื่อลุยผ่านภารกิจมากกว่า 100 ภารกิจ กับศัตรู, บอส และสถานที่ต่าง ๆ โดยเมอร์เซนารีคิงส์เสนอโค-ออป ผู้เล่นได้สูงสุดสี่คนด้วยการเล่นแบบแยกหน้าจอออนไลน์ หรือในเฉพาะถิ่น

ภารกิจมีโครงสร้างคล้ายกับซีรีส์*มอนสเตอร์ฮันเตอร์* ที่มีการเข้าถึงทีละเลเวลจากพื้นที่จุดรวมศูนย์กลาง ผู้เล่นจะได้รับคะแนนอันดับเมื่อเสร็จสิ้น ซึ่งใช้ในการจัดอันดับและปลดล็อกชุดภารกิจที่ยากขึ้น โดยวัตถุประสงค์แตกต่างกันไปในแต่ละเลเวล และรวมถึงการต่อสู้กับบอส, การช่วยชีวิตตัวประกัน การรวบรวมไอเทม และอื่น ๆ

เกมดังกล่าวยังมีระบบการปรับแต่งการช่วงชิงของอย่างละเอียด ศัตรูจะทำของบางอย่างตกโดยขึ้นอยู่กับประเภทของพวกมัน ซึ่งสามารถนำไปใช้สร้างชิ้นส่วนอาวุธ, มีด, เกราะ หรือม็อดที่มอบความสามารถเฉพาะตัวแก่ผู้เล่น ส่วนการสร้างปืนเกี่ยวข้องกับการประดิษฐ์ส่วนประกอบหลายอย่างซึ่งส่งผลต่อสถิติของอาวุธ เช่น อัตราการยิง, ขนาดแมกกาซีน และน้ำหนัก นอกจากนั้น สามารถเปลี่ยนประเภทกระสุนเพื่อเพิ่มความเสียหายเป็นส่วนประกอบหรือเปลี่ยนอาการของกระสุนได้ แม้ว่ากระสุนบางประเภทจะเข้ากันไม่ได้กับปืนทั้งหมด

การพัฒนา
--------

บริษัททรีบิวต์เกมส์ได้รับการก่อตั้งขึ้นจากทีมที่เคยทำงานใน*สก็อตต์ พิลกริม vs. เดอะเวิลด์: เดอะเกม* ซึ่งรวมถึงนักสร้างแอนิเมชันอย่างพอล โรเบิร์ตสัน โดยได้เปิดตัวแคมเปญคิกสตาร์เตอร์เพื่อเป็นทุนในการผลิต*เมอร์เซนารีคิงส์* เป้าหมายเริ่มต้นของพวกเขาคือ 75,000 ดอลลาร์สำหรับเวอร์ชันพีซีพื้นฐาน โดยมีหลักไมล์เพิ่มเติมในรายการเพื่อเพิ่มเลเวลและโหมดเพิ่มเติม, การสนับสนุนออนไลน์ และเวอร์ชันคอนโซล ซึ่งคิกสตาร์เตอร์ได้รับเงินรวม 116,064 ดอลลาร์ ที่งานอีทรี 2013 โซนี่ได้ประกาศในงานแถลงข่าวว่าเกมดังกล่าวจะได้รับการเปิดตัวในคอนโซลเพลย์สเตชัน 4 เมื่อวันที่ 23 กรกฎาคม ค.ศ. 2013 เกมเวอร์ชันการเข้าถึงก่อนเปิดตัวจริง ซึ่งมี 60 ภารกิจจาก 100 ภารกิจของเกมสุดท้ายได้วางจำหน่ายบนสตีม ส่วนเวอร์ชันเพลย์สเตชัน วิตา ของเกมประกอบด้วยการซื้อข้ามแพลตฟอร์ม และคุณลักษณะข้ามแพลตฟอร์มอื่น ๆ

การตอบรับ
---------

| การตอบรับ |
| --- |
|  |

*เมอร์เซนารีคิงส์*ได้รับการวิจารณ์ที่หลากหลายเมื่อวางจำหน่าย โดยได้ 70 คะแนนสำหรับเพลย์สเตชัน 4 และ 76 คะแนนสำหรับเวอร์ชันพีซี ในขณะที่คะแนนของผู้ใช้ต่ำกว่าด้วย 5.9 คะแนนสำหรับเพลย์สเตชัน 4 และ 6.5 คะแนนสำหรับเวอร์ชันพีซีตามลำดับ โดยเว็บไซต์เว็บไซต์รวบรวมบทวิจารณ์ เมทาคริติก

อ้างอิง
-------

1. ↑  "Flinthook and Mercenary Kings coming to Switch". สืบค้นเมื่อ January 27, 2018.
2. 1 2  "Tribute Games, Mercenary Kings! Out Today On Steam!!!". Blog.tributegames.com. สืบค้นเมื่อ 2015-05-28.
3. 1 2  Moriarty, Colin (25 April 2014). "Mercenary Kings Review". *IGN*. สืบค้นเมื่อ 23 June 2017.
4. 1 2 3  Hancock, Patrick (1 April 2014). "Review: Mercenary Kings". *Destructoid*. สืบค้นเมื่อ 23 June 2017.
5. ↑  "Mercenary Kings by Tribute Games — Kickstarter". Kickstarter.com. สืบค้นเมื่อ 2015-05-28.
6. ↑  Suszek, Mike (2013-06-10). "Mercenary Kings coming to PS4". Joystiq.com. สืบค้นเมื่อ 2015-05-28.
7. ↑  "Tribute Games is bringing Mercenary Kings to the Vita". Destructoid.com. สืบค้นเมื่อ 2015-05-28.
8. 1 2  "Mercenary Kings for PC Reviews". *Metacritic*. Red Ventures. สืบค้นเมื่อ June 5, 2021.
9. 1 2  "Mercenary Kings for PlayStation 4 Reviews". *Metacritic*. Red Ventures. สืบค้นเมื่อ June 5, 2021.
10. ↑  "Mercenary Kings: Reloaded Edition for Switch Reviews". *Metacritic*. Red Ventures. สืบค้นเมื่อ June 5, 2021.
11. ↑  "Mercenary Kings: Reloaded Edition for Xbox One Reviews". *Metacritic*. Red Ventures. สืบค้นเมื่อ June 5, 2021.

แหล่งข้อมูลอื่น
---------------

* เว็บไซต์ทางการ